ananddey/assamese-wiki-corpus huggingface dataset:
চলমান ৰুশ্বদি

আহমেদ চলমান ৰুশ্বদি (, জন্ম: ১৯ জুন, ১৯৪৭) এগৰাকী ব্ৰিটিছ ভাৰতীয় ঔপন্যাসিক আৰু প্ৰবন্ধকাৰ। তেওঁৰ দ্বিতীয় উপন্যাস মিডনাইটছ চিলড্ৰেনে ১৯৮১ চনত মেন বুকাৰ বঁটা লাভ কৰিছিল। তেওঁৰ বেছিভাগ লেখাই ভাৰতীয় উপমহাদেশক সামৰি লৈছে। কোৱা হয় যে, তেওঁ যাদুৰ বাস্তৱৰ আধাৰত ঐতিহাসিক কল্পকাহিনী লিখে। পূব আৰু পশ্চিমৰ মাজত সংযোগ, বিচ্ছিন্নতা আৰু অভিব্যক্তি তেওঁৰ লেখাৰ অন্যতম বিষয়।

১৯৮৮ চনত প্ৰকাশিত তেওঁৰ চতুৰ্থখন উপন্যাস দ্য ছেটানিক ভাৰ্চেছ বিশ্বজুৰি এক বৃহৎ পৰিমাণৰ বিতৰ্কৰ কেন্দ্ৰবিন্দু হৈ পৰে। কিতাপখন প্ৰকাশ হোৱাৰ পিছত, কেইবাখনো দেশৰ মুছলমানসকলে প্ৰতিবাদ কৰিছিল যি কেতিয়াবা হিংসাত্মক হৈ পৰিছিল। তেওঁক মৃত্যুৰ ভাবুকিও দিয়া হৈছিল। ইৰাণৰ মুখ্য ধৰ্মীয় নেতা আয়াতুল্লাহ ৰুহুল্লা খোমেনীয়ে কিতাপখন লিখাৰ বাবে ১৯৮৯ চনৰ ১৪ ফেব্ৰুৱাৰীত তেওঁৰ বিৰুদ্ধে মৃত্যুদণ্ডৰ ফতোৱা জাৰি কৰিছিল।

উদ্ধৃতি

মিডনাইটছ চিলড্ৰেন

মাত্ৰ এটা জীৱন বুজিবলৈ পৃথিৱীখন গিলিব লাগিব ... তেন্তে আপুনি ভাবিছেনে যে মই এজন ওজনশীল শিশু আছিলোঁ?
আমি সকলোৱে মৃত্যুৰ প্ৰতি এটা জীৱনৰ ঋণী।
বাস্তৱ আৰু সত্য একে হ’বই লাগিব বুলি ক’ব নোৱাৰি।
আমাৰ জীৱনত যিবোৰ গুৰুত্বপূৰ্ণ, তাৰ বেছিভাগেই আমাৰ অনুপস্থিতিত সংঘটিত হয়।
যিসকল লোকৰ ‘কালি’ বুজোৱা শব্দৰ সৈতে ‘কাইলৈ’ বুজোৱা শব্দ একে, তেনে লোকৰ সময়ৰ ওপৰত দৃঢ় দখল আছে বুলি ক’ব নোৱাৰি৷
শিশু হৈছে সেই পাত্ৰ, য’ত প্ৰাপ্তবয়স্কসকলে নিজৰ বিষ ঢালি দিয়ে।

লগতে চাওক

এমিলী ডিকিনছন
এলিজাবেথ গিলবাৰ্ট
জে. কে. ৰাউলিং
জৰ্জ এলিয়ট
জৰ্জ বাৰ্ণাৰ্ড শ্ব'
ৰুডয়াৰ্ড কিপলিং

উৎস

বাহ্যিক সংযোগ

Official Salman Rushdie website
British Council: Contemporary writers: Salman Rushdie
"Salman Rushdie, The Art of Fiction No. 186" by Jack Livings in The Paris Review (Summer 2005)
New York Times special feature on Rushdie, 1999
Vernon Corea The Golden Voice of Radio Ceylon
Salman Rushdie's The Satanic Verses
"Rushdie knighthood an insult to Islam, says Tehran" BBC News (18 June 2007)
Row over Rushdie knighthood grows" Reuters (June 2007)
"Pakistani women protest against Rushdie" (June 2007)
The Hindu interview 'There is no not to be offended' (2012-10-08)
শ্ৰেণী:সাহিত্যিক
শ্ৰেণী:ঔপন্যাসিক
শ্ৰেণী:ইংৰাজী সাহিত্যিক
শ্ৰেণী:ইংৰাজ ভাৰতীয় সাহিত্যিক
শ্ৰেণী:বুকাৰ বঁ‌টা বিজয়ী সাহিত্যিক
শ্ৰেণী:লেখক
আইজাক এজিম’ভ

আইজাক এছিম’ভ (২ জানুৱাৰী ১৯২০ – ৬ এপ্ৰিল ১৯৯২) আছিল ৰাছিয়াত জন্মগ্ৰহণ কৰা এগৰাকী আমেৰিকান জৈৱ ৰসায়নবিদ যি কল্পকাহিনী আৰু অকল্পকাহিনী উভয়ৰে এক উৎকৃষ্ট লেখক আছিল। তেওঁৰ আটাইতকৈ বিখ্যাত ৰচনাসমূহৰ ভিতৰত ফাউণ্ডেশ্যন শৃংখলা আৰু আই, ৰবট অন্যতম।

উদ্ধৃতিসমূহ

এটা প্ৰকল্পক সৰলকৈ এটা অনুমান হিচাপে সংজ্ঞায়িত কৰিব পাৰি। এটা বৈজ্ঞানিক প্ৰকল্প হৈছে এটা বুদ্ধিমান অনুমান।
বিজ্ঞানৰ বিষয়ে লিখা যিকোনো ব্যক্তিয়ে বিজ্ঞানৰ বিষয়ে জানিবই লাগিব, যাৰ ফলত প্ৰতিযোগিতা বহু পৰিমাণে কৰ্তন হয়।
এজন বিজ্ঞানীয়ে পুঁজি সংগ্ৰহৰ চেষ্টাত ব্যয় কৰা প্ৰতি ঘণ্টাই গুৰুত্বপূৰ্ণ চিন্তা আৰু গৱেষণাৰ পৰা হেৰুৱাই পেলোৱা এঘণ্টা।
বৈজ্ঞানিক কৃতিত্বৰ সঠিক পথটো বৰ্ণনা কৰাটো কঠিন, কিন্তু এজন ভাল বিজ্ঞানীয়ে ভ্ৰমণ কৰোঁতে কেতিয়াও পথভ্ৰষ্ট নহয়।
পদাৰ্থ বিজ্ঞানেই হৈছে মূল বিজ্ঞান। আন সকলো বিজ্ঞান পদাৰ্থ বিজ্ঞানৰ বিশেষীকৃত দিশ বুলি সহজেই যুক্তি দিব পাৰি।
ধৰ্মই নৈতিকতাৰ ভিত্তিত বিজ্ঞানৰ প্ৰতিবাদ কৰিব নোৱাৰে। ধৰ্মীয় অসহিষ্ণুতাৰ ইতিহাসে ইয়াক নিষিদ্ধ কৰিছে।
বিজ্ঞানে আমাক সকলোকে আমোদ দিব পাৰে আৰু মোহিত কৰিব পাৰে, কিন্তু অভিযান্ত্ৰিকীয়েহে পৃথিৱীখন সলনি কৰিছে।
মানৱতাৰ সেৱাত বিজ্ঞান হৈছে প্ৰযুক্তি, কিন্তু প্ৰজ্ঞাৰ অভাৱে সেৱাটো ক্ষতিকাৰক কৰি তুলিব পাৰে।
এই মূহুৰ্তত জীৱনৰ আটাইতকৈ দুখজনক দিশটো হ’ল সমাজে প্ৰজ্ঞা সংগ্ৰহ কৰাৰ তুলনাত বিজ্ঞানে জ্ঞান সংগ্ৰহ বেছি দ্ৰুতগতিত কৰে।

উৎস

বাহ্যিক সংযোগ

শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:জৈৱ ৰসায়নবিদ
শ্ৰেণী:লেখক
শ্ৰেণী:মৃত ব্যক্তি
সংবহন কলা

]] আৰু ফ্ল'ৱেম
সংবহন কলা হৈছে উচ্চখাপৰ উদ্ভিদত পোৱা কেইবাপ্ৰকাৰৰ কোষেৰে গঠিত এক জটিল কলা। সংবহন কলাৰ প্ৰাথমিক উপাদান দুটা হৈছে জাইলেম আৰু ফ্ল'ৱেম। এই কলাসমূহে উদ্ভিদৰ অন্তৰ্ভাগত পানী, লৱন আৰু পুষ্টিৰ পৰিবহন কৰে। ইয়াৰ উপৰিও ভাছকুলাৰ কেমবিয়াম আৰু কৰ্ক কেমবিয়াম নামৰ দুবিধ ভাজক কলা সংবহন কলাৰ সৈতে সংলগ্ন হৈ থাকে। কোনো এজোপা নিৰ্দিষ্ট উদ্ভিদৰ সমষ্ট সংবহন কলা লগ লাগি সংবহন কলাতন্ত্ৰৰ গঠন কৰে।

সংবহন কলা গঠন কৰা কোষসমূহ দীঘল আৰু নলীকাসদৃশ হয়। ফ্ল'ৱেমৰ কোষবোৰ এটা আনটোৰ লগত দীঘলে দীঘলে লগ লাগি নলীকাৰ সৃষ্টি কৰে। উদ্ভিদৰ ভাজনশীল অগ্ৰাংশত নতুনকৈ সৃষ্টি হোৱা কিছুমান কোষ সংবহন কলালৈ ৰূপান্তৰ ঘটে আৰু পুৰণা সংবহন কলাৰ লগত সংলগ্নহৈ সংবহন কলাতন্ত্ৰৰ ধাৰাবাহিকতা ৰক্ষা কৰে। উদ্ভিদৰ সংবহন কলাবোৰ দীঘলীয়া আৰু শাৰীবদ্ধভাৱে সজ্জিতহৈ সংবহন গুচ্ছৰ গঠন কৰে। এই গুচ্ছবোৰত জাইলেম আৰু ফ্ল'ৱেমৰ লগতে সহায়কাৰী আৰু সুৰক্ষাপ্ৰদানকাৰী কোষো থাকে।

তথ্য সংগ্ৰহ

শ্ৰেণী:কলা (জীৱ বিদ্যা)
শ্ৰেণী:উদ্ভিদজগত
জিতেন বেজবৰুৱা

জিতেন বেজবৰুৱা অসমৰ এজন লেখক, গৱেষক৷ তেওঁৰ শেহতীয়া এখন গ্ৰন্থ হ’ল- ‘প্ৰসংগ : এল জি বি টি’৷

উদ্ধৃতিসমূহ

‘কা’ আন্দোলনটো কেৱল গুৱাহাটী বা জিলা সদৰত হোৱা উপৰুৱা আন্দোলন নহয় – ই হ’ল সমাজখনৰ চুক-কোণ সকলো ঢৌৱাই যোৱা এটা প্ৰকৃতাৰ্থত গণ আন্দোলন। এই গণ আন্দোলনত অসমৰ, বিশেষকৈ ব্ৰহ্মপুত্ৰ উপত্যকাৰ জনপ্ৰিয় মনটো তাৰ গভীৰতম স্তৰলৈকে আলোড়িত হৈ উঠিছে।
কেবৰ বিৰুদ্ধে গণ আন্দোলনটো ঘাইকৈ এটা স্বতঃপ্ৰণোদিত আৰু অসংগঠিত গণ জাগৰণ। কিন্তু সি লাহে লাহে মূলসুঁতিৰ জাতীয়তাবাদী সংগঠনসমূহৰ প্ৰভাৱাধীন হৈ পৰিবলৈ ধৰে।
অসমত গণতান্ত্ৰিক-প্ৰগতিশীল শক্তিসমূহৰ ট্ৰেজেডি এইটোৱেই যে নিজে আৰম্ভ কৰা কোনো আন্দোলন সিবিলাকে নিজৰ হাতৰ মুঠিত ধৰি ৰাখিব নোৱাৰে – মাজবাটতে মূলসুঁতিৰ জাতীয়তাবাদী শক্তিসমূহে তাক গাইব কৰি পেলায়।
অসমৰ জাতীয়তাবাদী ৰাজনীতিৰ প্ৰধান চৰিত্ৰটোৱেই হ’ল এই যে সি নিজকে অৰাজনৈতিক বুলি দাবী কৰে। তাৰ অৰ্থ হ’ল, জাতি ৰাজনীতিৰ ঊৰ্ধত, আৰু যিটো জাতীয় সেইটো ৰাজনৈতিক হ’ব নোৱাৰে। জাতীয়তাবাদী শক্তিবিলাকে জাতীয় পৰিসৰটোত অৱস্থান কৰে আৰু জাতীয় স্বাৰ্থৰ ৰক্ষা কৰে।
অসম গণ পৰিষদৰ কথা কিছুমানে কোৱা দেখো, কিন্তু সেইটো দলৰ নাম লোৱাটোৱেই আচলতে সময়ৰ অপব্যয়ৰ বাদে আন একো নহয়।
প্ৰকৃতাৰ্থত অসমৰ সংসদীয় ৰাজনীতিত বিদ্যমান দল-সংগঠনবিলাকে যিমানেই যোগ-বিয়োগ, পূৰণ-হৰণ নকৰক লাগিলে, তাৰপৰা বিকল্প শক্তিৰ জন্ম নহয়। মূলসুঁতিৰ জাতীয়তাবাদী শক্তিবিলাকে মিলিজুলি এটা দ্বিতীয় অগপৰ জন্ম দিব পাৰে – কিন্তু সেইটোৰ ভাগ্যও যে প্ৰথম অগপৰ দৰেই হ’বগৈ সেইটো খাটাং।

তথ্য সংগ্ৰহ

শ্ৰেণী:অসমৰ ব্যক্তি
শ্ৰেণী:জীৱিত ব্যক্তি
হাতীগড় শিৱদ'ল

হাতীগড় শিৱ দেৱালয় বা দ'ল যোৰহাট নগৰৰপৰা প্ৰায় পাঁচ মাইল দূৰত ট্ৰাংক ৰ'ডৰ দাঁতিত অৱস্থিত এখন দেৱালয়। ট্ৰাংক ৰ'ডৰ (এ. টি. ৰ'ড) পৰা প্ৰায় তিনিশ মিটাৰ দক্ষিণে সোমাই দ'লটো আছে। ১৭৮৬-৮৭ চনত এই দ'লৰ ভেটি স্থাপন কৰা হয়। আহোম স্বৰ্গদেউ গৌৰীনাথ সিংহৰ ইচ্ছামতে মন্ত্ৰী পূৰ্ণানন্দ বুঢ়াগোহাঁইয়ে শিৱদ'লৰ কাম আৰম্ভ কৰিছিল।

ইতিহাস

আহোম স্বৰ্গদেউ গৌৰীনাথ সিংহৰ (১৭৮০-৯৫) দিনত মোৱামৰীয়া বিদ্ৰোহ তলে তলে চলি থাকোঁতে ১৭৮২ চনত মন্ত্ৰী ঘনশ্যাম বুঢ়াগোহাঁইৰ মৃত্যু হয়। তেতিয়া তেওঁৰ পুত্ৰ পূৰ্ণানন্দ বুঢ়াগোহাঁই ৰাজমন্ত্ৰী হয়। ৰজাৰ ইচ্ছামতে পূৰ্ণানন্দ‍ই হাতীগড়ত শিৱ দ'ল এটা প্ৰতিষ্ঠা কৰিবলৈ পকা ভেটিৰ কাম আৰম্ভ কৰে। ১৭৮৬-৮৭ চনত এই ভেটি স্থাপন কৰা হয়। দেৱালয়ৰ বাবে লেহুবৰ শৰ্মাক ঠাকুৰ আৰু এঘৰ শূদ্ৰ মানুহক পৰিচালক নিয়োগ কৰা হয়। দ'লৰ নামত ন পুৰা মাটি বুঢ়াগোহাঁইয়ে দান কৰে। ভেটিৰ কাষত এটা পুখুৰীও খন্দা হয়।

ভেটিৰ কাম সম্পূৰ্ণ হৈ আহোঁতেই মোৱামৰীয়াসকলে বিদ্ৰোহ আৰম্ভ কৰে আৰু আহোম ৰাজ্যৰ ৰাজধানী যোৰহাট আক্ৰমণ কৰে। স্বৰ্গদেউ গৌৰীনাথ সিংহ গুৱাহাটীলৈ পলাই যায় আৰু পূৰ্ণানন্দ বুঢ়াগোহাঁইয়ে আন কেইজনমান বিষয়াৰ সৈতে ৰাজধানীতে থাকে। অলপীয়া সৈন্যৰে কেইদিনমান যুঁজ দিয়াৰ পিছত বুঢ়াগোহাঁইয়ো সাহায্য বিচাৰি ভটিয়াই যায়। ফলত ১৭৮৮ চনৰ জানুৱাৰী মাহত মোৱামৰীয়াই পুনৰ আহোম ৰাজধানী অধিকাৰ কৰে। এই বিদ্ৰোহত লেহুবৰ ঠাকুৰৰ পৰিয়ালকে ধৰি বহু মানুহ ঘৰবাৰী এৰি পলাই যায় আৰু ফলত ভেটি স্থাপন কৰিয়েই হাতীগড়ৰ শিৱদ'ল সজাৰ কামো এৰিবলগীয়া হয়। ১৭৯২ চনত বুঢ়াগোহাঁইৰ অনুৰোধত কেপ্টেইন ৱেল্‌ছে ব্ৰিটিছ সৈন্য আনি বিদ্ৰোহ দমন কৰি গোৰীনাথ সিংহক পুনৰ ৰাজপাটত বহুৱায়।

বিদ্ৰোহৰ পিছত দেশত আকালে দেখা দিয়ে। দ'ল সজা কাম কৰিবলৈ মানুহৰ নাটনি হ'ল। বিদ্ৰোহৰ পিছত লেহুবৰ ঠাকুৰ ঘূৰি আহি দেৱালয়ৰ শিৱ লিংগত নিয়মিত পূজা-অৰ্চনা আৰম্ভ কৰে। পূৰ্বে স্থাপিত ভেটিৰ ওপৰতে এটা টিনৰ ঘৰ সাজি লোৱা হয়।

পূজা-অৰ্চনা

দ'লৰ ওচৰত লেহুবৰ ঠাকুৰৰ সন্ততি এতিয়া কেইবাঘৰো আছে। প্ৰত্যেক ঘৰেই পাল পাতি দেৱালয়ত পূজা-অৰ্চনা কৰে। বৰ্তমান দ'লটোক নতুনকৈ সজাৰ কাম চলি আছে।

চিত্ৰ ভঁৰাল

তথ্য সংগ্ৰহ

বাহ্যিক সংযোগ

হাতীগড় দেৱালয়ৰ দৃশ্যশ্ৰাব্য ক্লিপ
হাতীগড় দেৱালয়ৰ কেইখনমান আলোকচিত্ৰ

শ্ৰেণী:যোৰহাট জিলাৰ পৰ্যটনস্থলী
শ্ৰেণী:হিন্দুধৰ্মৰ মঠ-মন্দিৰ
প্ৰেম নিৱেদন

প্ৰেম নিৱেদন (ইংৰাজী : Prem Niveddan) আঁদ্ৰে মাৰোৱাৰ The Art of Living নামৰ গ্ৰন্থখনৰ প্ৰফুল্ল কটকীয়ে কৰা অসমীয়া অনুবাদ প্ৰেম নিবেদন। গ্ৰন্থখনত প্ৰেম আৰু প্ৰেমৰ সম্পৰ্ক, প্ৰেমৰ অনুভূতি, বিবাহ-বন্ধন, পাৰিবাৰিক বন্ধন, বন্ধুত্বৰ বান্ধোন, চিন্তা-ভাৱনা, কাম কৰাৰ কৌশল, নেতৃত্বৰ কথা, সুখ লাভৰ উপায় আদি বিষয়বোৰৰ ওপৰত বাস্তৱসন্মতভাৱে নিৰীক্ষণ কৰিছে। আঁদ্ৰে মাৰোৱাৰ লেখাৰ ষ্টাইল, বুদ্ধিদীপ্ততা, যুক্তিবাদী, ৰসাল আৰু চিন্তাশীল চেতনা আন গ্ৰন্থসমূহৰ দৰে এই গ্ৰন্থখনতো বিৰাজমান। অনুবাদকেও মূল লেখকৰ এই আটাইখিনি গুণ অক্ষুণ্ণ ৰাখিবলৈ চেষ্টা কৰিছে।

মূল লেখকৰ পৰিচয়

আঁদ্ৰে মাৰোৱা (১৮৮৫-১৯৬৭) ফৰাচী সাহিত্যৰ এগৰাকী প্ৰথিতযশা লেখক। জীৱনী লেখক আৰু উপন্যাসিক হিচাপে তেখেতে খ্যাতি অৰ্জন কৰিছে। তেখেতে ৰচনা কৰা জীৱনী কেইখনৰ ভিতৰত কবি শ্যেলীৰ জীৱনী এৰিয়েল (১৯২৩) আৰু বাইৰণ (১৯৩০)-এ পাঠক সমাজৰ বিপুল সমাদৰ লাভ কৰিছে। এৰিয়েলৰ অসমীয়া অনুবাদ জ্যোতি প্ৰকাশনে ১৯৯৫ চনত প্ৰকাশ কৰিছিল। প্ৰবন্ধ লেখক হিচাপেও এইগৰাকী লেখক সু-প্ৰসিদ্ধ। তেখেতৰ 'ষ্টাইল' বৃদ্ধিদীপ্ত, যুক্তিবাদী, ৰসাল আৰু চিন্তাশীল- এইকেইটা গুণৰ বাবেই তেখেতৰ প্ৰবন্ধবোৰো উচ্চমানৰ।

অনুবাদকৰ পৰিচয়

একাধাৰে সমালোচক, অনুবাদক, অধ্যাপক, গৱেষক আছিল। অসমীয়া অনুবাদ সাহিত্যত তেওঁৰ অৱদান যথেষ্ট। তেওঁ ১৯৫৮ চনত গুৱাহাটী বিশ্ববিদ্যালয়ৰ পৰা ইংৰাজী বিষয়ত স্নাতকোত্তৰ ডিগ্ৰী লাভ কৰে। আৰু তাৰ পাছত গুৱাহাটী বিশ্ববিদ্যালয়ৰ ইংৰাজী বিভাগত প্ৰবক্তা হিচাপে যোগদান কৰে।

গ্ৰন্থখনত অন্তভূৰ্ক্ত প্ৰবন্ধসমূহ

১. প্ৰেম নিবেদনৰ আৰ্ট
২. বিবাহ-বন্ধন
৩. পাৰিবাৰিক বন্ধন
৪. বন্ধুত্বৰ বান্ধোন
৫. চিন্তা-ভাবনাৰ কথা
৬. কাম কৰাৰ কৌশল
৭. নেতৃত্বৰ কথা
৮. বুঢ়া হোৱাৰ কলা-কৌশল
৯. সুখ লাভৰ উপায়

গ্নন্থখন সন্দৰ্ভত সমালোচকে আগবঢ়োৱা কিছু বক্তব্য

আনকো দিব লগা, নিজেও লগত ৰাখিব লগা কিতাপ। সুখী জীৱন-যাপনৰ নিৰ্ভৰযোগ্য সাৰথি। - পাঞ্চ
মৰোৱাৰ অনুগ্ৰ, বুদ্ধিদীপ্ত দৰ্শন। - ছানডে টাইম্ছ, লণ্ডন
জ্ঞানগৰ্ভী আৰু মনোগ্ৰাহী। - অৰ্জাৰভাৰ
প্ৰবন্ধকেইটা পঢ়িলে মৰোৱাৰ প্ৰতি কৃতজ্ঞ নহৈ নোৱাৰি। - দ্য স্পেকটেটাৰ
ৰসাল কিন্তু গভীৰ জ্ঞানপূৰ্ণ নীতি বাক্যৰে ভৰপূৰ, বিচক্ষণ আৰু সংবেদনশীল। - পাঞ্চ
অকল আমাৰ কালৰ বাবেই নহয়, সৰ্বকালৰ বাবে এই গ্ৰন্থ প্ৰাসংগিক হৈ ৰ'ব। -দ্য স্কেচ্ছ

তথ্য উৎস
মহালক্ষ্মী আয়াৰ

মহালক্ষ্মী আয়াৰ (, ) এগৰাকী ভাৰতীয় গায়িকা। তেওঁ হিন্দী, তামিল, তেলেগু, মাৰাঠী, বঙালী, গুজৰাটী, কন্নড় আৰু অসমীয়া আদি ভাৰতৰ বিভিন্ন ভাষাৰ গানত কণ্ঠদান কৰিছে।

ব্যক্তিগত জীৱন

মহালক্ষ্মীয়ে এক সংগীতৰ পৰিয়ালত জন্মগ্ৰহণ কৰে। তেওঁৰ মাক কৰ্ণাটকী শাস্ত্ৰীয় সংগীতৰ গায়িকা। তিনিগৰাকী বাই-ভনী কল্পনা, পদ্মিনী আৰু শোভাৰ সৈতে একেলগে তেওঁ হিন্দুস্তানী সংগীতৰ শিক্ষা লয়। তেওঁ মুম্বাইত ডাঙৰ-দীঘল হয় আৰু মুম্বাইৰ আৰ এ প'দ্দাৰ কলেজ অৱ ইক'ন'মিক্সৰ পৰা স্নাতক ডিগ্ৰী লাভ কৰে।

কেৰিয়াৰ

১৯৯৬ চনত জুবিন গাৰ্গৰ সংগীত পৰিচালনাত অসমীয়া বোলছবি ৰঙত ৰঙ তুমি হোৱানে গীতটিত কণ্ঠদান কৰে। সংগীত ১৯৯৭ চনত শংকৰ-এহছান-লয়ে সংগীত পৰিচালনা কৰা প্ৰথম খন বোলছবি দছৰ হিন্দুস্তানী শীৰ্ষক গীতটিত কণ্ঠ দি মহালক্ষ্মীয়ে বলিউডৰ কেৰিয়াৰৰ আৰম্ভণি কৰে। বোলছবিখন মুক্তি নহ'ল আৰু গীতৰ এলবামটো ১৯৯৯ চনত মুক্তিলাভ কৰে। পাছলৈ তেওঁ শংকৰ-এহছান-লয়ৰ পৰিচালনাৰ বহুকেইটি গীতত কণ্ঠদান কৰে। তাৰ পাছতেই তেওঁ মণি ৰত্নমৰ পৰিচালনাৰ আৰু এ আৰ ৰহমানৰ সংগীত পৰিচালনাৰ দিল চে বোলছবিৰ এ আজনবী শীৰ্ষক গীতটিত উদিত নাৰায়ণৰ সৈতে কণ্ঠদান কৰে। (১৯৯৮)

তাৰ পাছৰেপৰা তেওঁ বহুকেইখন চলচ্চিত্ৰ, ধাৰাবাহিক, শ্ৰব্য এলবাম আৰু বিজ্ঞাপনৰ গীতত কণ্ঠদান কৰে। মিছন কাশ্মীৰ, য়াদেঁ, চাথিয়া ইত্যাদি বোলছবিৰ জনপ্ৰিয় সংগীতৰ এলবামত তেওঁ কণ্ঠ দিয়ে। এ আৰ ৰহমান, শংকৰ-এহছান-লয়, অনু মালিক, যতীন-ললিত আদি খ্যাতনামা সংগীত পৰিচালকৰ লগত তেওঁ কাম কৰাৰ সুযোগ পায়।

সুৰ - দ্য মেলডী অৱ লাইফ (২০০২) বোলছবিৰ কভী শ্বাম ঢলে, ৰিস্তে' (২০০২) বোলছবিৰ হৰ তৰফ, বাণ্টী ঔৰ বাবলি (২০০৫) বোলছবিৰ চুপ চুপ কে, ডন - দ্য চেজ বিগিন্‌ছ এগেইন (২০০৬) বোলছবিৰ আজ কি ৰাত, ঝুম বৰাবৰ ঝুম বোলছবিৰ ব'ল না হল্কে হল্কে ইত্যাদি জনপ্ৰিয় গীত গাই তেওঁ খ্যাতি লাভ কৰে।

শ্লামডগ মিলিয়নেয়াৰ (২০০৮) বোলছবিত এ আৰ ৰহমানে সংগীত পৰিচালনা কৰা একাডেমী বঁটাপ্ৰাপ্ত গীত জয় হোতো তেওঁ সুখৱিন্দৰ সিঙৰ সহশিল্পী হিচাপে কণ্ঠদান কৰে।

ইয়াৰ উপৰিও তেওঁ বহুকেইটা ৰিমিক্স এলবাম যেনে আজা পিয়া তোহে প্যাৰ, বাহো মে' চলি আও আদিত গান গায় য'ত তেওঁ লতা মংগেশকাৰৰ বহু পুৰণি গীতৰ ৰিমিক্সত কণ্ঠদান কৰে। দূৰদৰ্শনৰ বহু বিজ্ঞাপনতো মহালক্ষ্মীয়ে কণ্ঠদান কৰে।

অসমীয়া গীত

মহালক্ষ্মীয়ে বহুকেইটা জনপ্ৰিয় অসমীয়া গীতত কণ্ঠদান কৰে। জুবিন গাৰ্গৰ সংগীত পৰিচালনাৰ ৰং, জুবিনৰ গান, , দাগ, নায়ক, কন্যাদান, ৰ’দ্‌, গানে কি আনে (বোলছবি) ভাইমন দা (চলচ্চিত্ৰ) ইত্যাদি বহুকেইখন এলবাম আৰু চলচ্চিত্ৰত তেওঁ গীত গাইছে।

তথ্যসূত্ৰ

বাহ্যিক সংযোগ

ৰেডিফ ডট কমত এক সাক্ষাৎকাৰ
OpenBeast সাক্ষাৎকাৰ
indiaFM.comৰ সৈতে সাক্ষাৎকাৰ

শ্ৰেণী:ভাৰতীয় কণ্ঠশিল্পী
শ্ৰেণী:জীৱিত ব্যক্তি
ভিনু মানকাড় ট্ৰফী

ভিনু মানকাড় ট্ৰফী ভাৰতৰ ১৯ বছৰৰ অনূৰ্ধ্ব ৰাষ্ট্ৰীয় পৰ্যায়ৰ এদিনীয়া ক্ৰিকেট প্ৰতিযোগিতা। ভাৰতীয় ক্ৰিকেট নিয়ন্ত্ৰণ ব’ৰ্ডে এয়া অনুষ্ঠিত কৰে। ভাৰতীয় প্ৰাক্তন ক্ৰিকেটাৰ ভিনু মানকাড়ৰ নামেৰে এই প্ৰতিযোগিতাৰ নামকৰণ কৰা হৈছে।

References
গুগল ড্ৰাইভ

Google Drive হৈছে Google-ৰ দ্বাৰা বিকশিত এটা ফাইল সংৰক্ষণ আৰু সমন্বয় সেৱা। ২০১২ চনৰ ২৪ এপ্ৰিলৰ পৰা আৰম্ভ হৈছিল গুগল ড্ৰাইভৰ যাত্ৰা। ই ব্যৱহাৰকাৰীসকলক তেওঁলোকৰ চাৰ্ভাৰত নথিপত্ৰ সংৰক্ষণ, একাধিক ডিভাইচসমূহৰ মাজত নথিপত্ৰ সমন্বয় আৰু নথিপত্ৰ অংশীদাৰী প্ৰদান কৰে। ৱেব ইণ্টাৰফেছৰ উপৰিও গুগল ড্ৰাইভত উইণ্ড’জ আৰু মেকঅ’এছ কম্পিউটাৰ, আৰু এণ্ড্ৰইড আৰু আইঅ’এছ স্মাৰ্টফোন আৰু টেবলেটৰ বাবে অফলাইন সক্ষম এপ আছে। Google ড্ৰাইভত Google Docs, Google Sheets, আৰু Google Slides অন্তৰ্ভুক্ত কৰা হৈছে, যি Google Docs সম্পাদক কাৰ্যালয় ছুইটৰ অংশ। এই চুইটে একাধিক লোকক নথিপত্ৰ, স্প্ৰেডশ্বীট, উপস্থাপন, অংকন, প্ৰপত্ৰ আৰু অধিকত একেলগে সহযোগিতা কৰাৰ অনুমতি দিয়ে। Google Docs suite ৰ জৰিয়তে সৃষ্টি আৰু সম্পাদনা কৰা ফাইলসমূহ Google Drive ত সংৰক্ষণ কৰা হয়।

গুগল ড্ৰাইভত ব্যৱহাৰকাৰীক ১৫ জিবি বিনামূলীয়া ষ্ট’ৰেজ দিয়া হৈছে। আপল'ড কৰা ফাইলসমূহৰ আকাৰ ৫ টেৰাবাইটলৈকে হ'ব পাৰে। ব্যৱহাৰকাৰীসকলে ব্যক্তিগত ফাইল আৰু ফোল্ডাৰৰ বাবে গোপনীয়তা সংহতিসমূহ সলনি কৰিব পাৰে, অন্য ব্যৱহাৰকাৰীৰ সৈতে অংশীদাৰী সামৰ্থবান কৰি।

প্লেটফৰ্ম

২০১২ চনৰ ২৪ এপ্ৰিল তাৰিখে উইণ্ড'জ, মেকঅ'এছ আৰু এণ্ড্ৰইডৰ বাবে গুগল ড্ৰাইভ প্ৰৱৰ্তন কৰা হৈছিল। iOS এপটো ২০১২ চনৰ জুন মাহৰ শেষৰ ফালে মুকলি কৰা হয়।

তথ্যসূত্ৰ

শ্ৰেণী: গুগল
আমেৰিকান শ্ৰুতিকথা

আমেৰিকান শ্ৰুতিকথা (ইংৰাজী: American mythology) বা আমেৰিকান পৌৰাণিক কাহিনী হৈছে ১৭০০ চনৰ শেষৰ ফালে প্ৰথম ঔপনিবেশকাৰীসকলে বসতি স্থাপন কৰাৰ সময়ৰে পৰা আমেৰিকাত প্ৰচলিত কিংবদন্তি কাহিনী আৰু লোককথাৰ সৈতে জড়িত পৰম্পৰাগত কাহিনীসমূহ। "আমেৰিকান পৌৰাণিক কাহিনী" বুলিলে কাহিনীসমূহৰ আধুনিক অধ্যয়নকো বুজায়, আৰু যিকোনো যুগৰ অন্য সংস্কৃতিৰ সাহিত্য আৰু শিল্পক প্ৰতিনিধিত্ব কৰা বিষয়বস্তুকো বুজায়।

আমেৰিকাৰ পৌৰাণিক কাহিনীৰ অন্তৰ্গত কাহিনীসমূহ হৈছে বিগফুট, পল বুনিয়ান, দ্য ল’ন ৰেঞ্জাৰ আৰু অবিশ্বাস্য কাহিনী আদি।

থলুৱা আমেৰিকান ম’হ

আমেৰিকাৰ থলুৱা সংস্কৃতি বহুল পৰিমানে পৌৰাণিক কাহিনীৰ সৈতে জড়িত। তেওঁলোকে পৌৰাণিক কাহিনীৰ সহায়ত নিজৰ জীৱন আৰু পূৰ্বপুৰুষৰ জীৱনৰ মহান কাহিনীসমূহ উপস্থাপন কৰে। মানুহ আৰু কিছুমান বিশেষ প্ৰাণীৰ মাজৰ অলৌকিক সংযোগৰ বিষয়ে বুজাবলৈও তেওঁলোকে পৌৰাণিক কাহিনীসমূহ ব্যৱহাৰ কৰিছিল। আমেৰিকাৰ থলুৱা পৌৰাণিক কাহিনীৰ এটা অতি গুৰুত্বপূৰ্ণ দিশ আছিল ম’হ, যাক বাইচন (মেঠোন) বুলিও কোৱা হয়। ম'হক আমেৰিকাৰ থলুৱা লোকসকলৰ বাবে সম্ভাৱ্য খাদ্যৰ উৎস হিচাপে দেখা গৈছিল যদিও বিশেষকৈ বন্দুক আৱিষ্কাৰ হোৱা আগতে ইয়াক চিকাৰ কৰাটো অতি কঠিন আছিল সেয়ে ইয়াৰ চিকাৰ কৰাৰ আগতে নৃত্য আৰু প্ৰাৰ্থনাকে ধৰি বহুতো লোকাচাৰ অনুষ্ঠিত কৰা হৈছিল। আমেৰিকাৰ বেছিভাগ থলুৱা আচাৰ-অনুষ্ঠান ম'হ ধৰা আৰু হত্যাৰ অসুবিধাৰ সৈতে জড়িত আছিল।

ম’হক চিকিৎসা বিজ্ঞানৰ জ্ঞান থকা পবিত্ৰ প্ৰাণী বুলিও গণ্য কৰা হৈছিল, আত্মা জগতৰ ভিতৰতো ইহঁতক অতি শক্তিশালী সত্তা হিচাপে গণ্য কৰা হৈছিল। ম’হৰ শৰীৰৰ বিভিন্ন অংগসমূহো বহুতো গুৰুত্বপূৰ্ণ ধৰ্মীয় অনুষ্ঠানত ব্যৱহাৰ কৰা হৈছিল।

ভয়ানক জীৱ

উত্তৰ আমেৰিকাৰ লোককথাত অবিশ্বাস্য কাহিনীৰ জীৱবোৰক হাস্যৰসৰ সৃষ্টি কৰি কাঠ কটা শিবিৰত বা ইয়াৰ আশে-পাশে বিশেষকৈ গ্ৰেট লেক অঞ্চলত প্ৰান্তৰত বাস কৰে বুলি কোৱা হয়। বৰ্তমান এই শব্দটো একেধৰণৰ কাল্পনিক জন্তুৰ ক্ষেত্ৰতো ব্যৱহাৰ কৰা হয়।

আমেৰিকাৰ লোককথাত বৰ্ণিত ভয়ংকৰ জীৱ বোৰ হৈছে এগ্ৰ'পেলটাৰ, এক্সহেণ্ডল হাউণ্ড, বল-টেইলড কেট, বিগফুট, কেকটাছ কেট, ডাংগাভেনহুটাৰ, গ্লাৱাকাছ, গাম্বেৰু, হাইডবিহাইণ্ড, হোডাগ, জেকেলপ, জাৰ্চি ডেভিল, চাইডহিল গ'গাৰ, স্প্লিণ্টাৰকেট, স্কুংক, টিকটেলাৰ, ৱাম্পাছ কেট, বেল্ড বাজাৰ্ড, গিলিগালু বাৰ্ড, গুফাছ বাৰ্ড, ফোৰ বিয়েৰিং ট্ৰাউট, হুপ স্নেক, জইণ্ট স্নেক, স্নেলিগাষ্টাৰ আৰু স্নো স্নেক ইত্যাদি।

এগ্ৰ'পেলটাৰ

ডাঠ অৰণ্যৰ গছৰ খোৰোঙত বাস কৰা এই জীৱটোৱে হাবিৰ মাজেৰে পাৰ হৈ যোৱা অসাৱধান ব্যক্তিৰ গালৈ কাঠৰ টুকুৰা আৰু গছৰ ডাল নিক্ষেপ কৰি আক্ৰমণ কৰে।

এক্সহেণ্ডেল হাউণ্ড

কুকুৰৰ দৰে এই জীৱটোৰ মূৰটোৰ আকৃতি কুঠাৰৰ দৰে আৰু দেহটো কুঠাৰৰ নালটোৰ দৰে, সেয়ে জীৱটোৰ নাম এক্সহেণ্ডেল হাউণ্ড। প্ৰাণীটো শিবিৰে শিবিৰে ঘূৰি ফুৰে। ই ৰঙা ওক গছৰ পৰা তৈয়াৰী কুঠাৰৰ নাল পছন্দ নকৰে।

তথ্য সংগ্ৰহ

শ্ৰেণী:আমেৰিকান শ্ৰুতিকথা
বিভা দত্ত নেওগ

বিভা দত্ত নেওগ একাধাৰে নিবন্ধকাৰ, কবি, গীতিকাৰ, গল্পকাৰ, সম্পাদক, পাঠ্যপুথি প্ৰণেতা আৰু গৱেষক। তেখেতৰ স্বামীৰ নাম দিলীপ কুমাৰ নেওগ আৰু দুগৰাকী সন্তানৰ নাম ক্ৰমে- দৰ্শনা নেওগ আৰু বৰ্ণাস্থা নেওগ৷

শিক্ষা

প্ৰাথমিক শিক্ষাঃ খ্ৰীয়াভেটা নিম্ন প্ৰাথমিক বিদ্যলয়
মাধ্যমিক শিক্ষাঃ বৰুৱানগৰ মধ্যমিক বিদ্যালয়
স্নাতকঃ শিৱসাগৰ ছোৱালী মহাবিদ্যালয়
স্নাতকোত্তৰঃ অসমীয়া বিভাগ, ডিব্ৰুগড় বিশ্ববিদ্যালয়
এম. ফিলঃ অসমীয়া বিভাগ, ডিব্ৰুগড় বিশ্ববিদ্যালয়
পি. এইচ. ডিঃ অসমীয়া বিভাগ, ডিব্ৰুগড় বিশ্ববিদ্যালয়। গৱেষণাৰ বিষয়: 'পাৰ্বতিপ্ৰসাদৰ গীত আৰু কবিতাৰ বিশ্লেষণাত্মক অধ্যয়ন”। ২০০১ চন।

চাকৰি জীৱন

বিভা দত্ত নেওগে ১৯৯০ চনত ঢকুৱাখনা মহাবিদ্যালয়ত প্ৰবক্তা হিচাপে যোগদান কৰি ১৯৯৬ চনত ধেমাজি মহাবিদ্যালয়ৰ অসমীয়া বিভাগত সহকাৰী অধ্যাপিকা, সহযোগী অধ্যাপিকা, বিভাগীয় মুৰব্বী হিচাপে কাৰ্যনিৰ্বাহ কৰে আৰু ২০২২ চনৰ নৱেম্বৰ মাহত চাকৰি জীৱনৰপৰা অৱসৰ গ্ৰহণ কৰে। তেখেতে ডিব্ৰুগড় বিশ্ববিদ্যালয়ৰ অসমীয়া বিভাগৰ গৱেষণা তত্ত্বাবধায়ক হিচাপে স্বীকৃতি লাভ কৰিছে।

সম্পাদিত গবেষণা পত্ৰিকা

Journal of Basic Research in Science, Arts and Humanities (A peer reviewed Journal), Joint Editor, Vol. 1/2012, Dhemaji College
দাপোণ, গৱেষণা পত্ৰিকা, ধেমাজি মহাবিদ্যালয় মহিলা কোষ; ২০১৩

পাঠ্য পুথি

কবিতা মুকুৰ (কাব্য সংকলন); কিৰণ প্ৰকাশন, ধেমাজি, ২০১২
অসমীয়া গদ্য চয়ন (গদ্য সংকলন; সম্পা - যুটীয়া); কৌস্তভ প্ৰকাশন, ডিব্ৰুগড়, ২০১৩

তথ্যসূত্ৰ
গামছা

]] ৰিক্সা চালক

গামছা (বা গামচা, গামুছা (ওড়িয়া), গামোচা (অসমীয়া) আৰু অংগোছা ) হৈছে পৰম্পৰাগত মোটা কপাহী কাপোৰৰ আয়তাকাৰ টুকুৰা, কেতিয়াবা চেকযুক্ত ডিজাইনৰ, যিটো ভাৰতীয় উপমহাদেশৰ পুৰুষে পৰম্পৰাগত গামোচা হিচাপে পিন্ধে, প্ৰধানকৈ পূব ভাৰতত (অসমকে ধৰি), বাংলাদেশত, লগতে নেপালৰ পূব তেৰাই গামছা পিন্ধা হয়। "গামছা" শব্দটো বাংলা / অসমীয়া (গামোচা) শব্দৰ পৰা আহিছে। গা অৰ্থাৎ শৰীৰ মোচা বা মুচা অৰ্থাৎ মাচিবলৈ ব্যৱহাৰ কৰা বস্ত্ৰই হ'ল গামছা বা গামোচা। অৱশ্যে অসমৰ গামোচা আৰু অন্য ঠাইৰ গামছাৰ মাজত কিছু পাৰ্থক্য পৰিলক্ষিত হয়। অঞ্চলভেদে ইয়াৰ ৰূপ বেলেগ বেলেগ, পৰম্পৰাগতভাৱে ওডিয়া, ভোজপুৰী আৰু বঙালী পুৰুষে ইয়াক পিন্ধিবলৈ ব্যৱহাৰ কৰে। বাংলাদেশৰ বঙালী পুৰুষৰ বাবেও গামছা মূৰৰ পোছাক। ওড়িয়া পুৰুষৰ পৰম্পৰাগত সাজ-পোছাকৰ অংশ হিচাপে সৰলা দাসে ওড়িয়া মহাভাৰততো গামুচাৰ কথা উল্লেখ কৰিছিল। বাংলাদেশৰ পৰা ত্ৰিপুৰালৈ প্ৰব্ৰজন কৰা পৰম্পৰাগত তন্তুবায়া বা জুগী সম্প্ৰদায়ৰ শিপিনী আৰু ওড়িশাৰ শিপিনীসকলে উন্নত মানৰ গামুচা উৎপাদন কৰে।

গামছাত ৰঙা, কমলা বা সেউজীয়া ৰঙৰ চেক আৰু ডাঠ আৰ্হি বেছিকৈ পোৱা যায়। ওড়িশা আৰু অসমৰ পৰা ৰঙীন (এম্ব্ৰয়ডাৰী বা ছপা) সীমাৰেখাযুক্ত সাধাৰণ বগা গামছা (পৰম্পৰাগত অসমীয়া গামচাৰ বাবে গামোছা চাওক) স্থানীয় হস্তশিল্প, আৰু পৰম্পৰাগত ভাৰতীয় সাজ-পোছাকৰ সৈতে ডিঙিত পিন্ধিব পাৰি। পশ্চিম অঞ্চলত গামছা মূলতঃ ৰঙা ৰঙৰ আৰু কাপোৰৰ দৰে সাধাৰণ। দক্ষিণ ভাৰতত গামুচা অধিক মোটা আৰু বিভিন্ন ৰঙত পোৱা যায়। আনকি ঘৰতে বনোৱা লঘু পশমৰ টাৱেলকো জনপ্ৰিয়ভাৱে গামছা বুলি কোৱা হয়। বিশেষকৈ ভাৰতৰ ৰাজ্য অসম, বিহাৰ, ওড়িশা, পশ্চিম বংগ, ঝাৰখণ্ড আৰু পূৰ্বাঞ্চল অঞ্চলত দক্ষিণ এছিয়াৰ লোকে গামুচা পিন্ধে, কাৰণ দেশৰ গ্ৰীষ্মমণ্ডলীয়, আৰ্দ্ৰ জলবায়ুৰ লগত ই অধিক উপযোগী। গা ধোৱা আৰু মালিচৰ সময়ত পিন্ধা পৰম্পৰাগত পুৰুষৰ কঁকালৰ কাপোৰ আৰু টাৱেল হিচাপেও হামামত পোৱা যাব পাৰে।

অন্যান্য ব্যৱহাৰ

সাংস্কৃতিক প্ৰতীক

অসমৰ অসমীয়া গামোছা বিশেষ ব্যৱহাৰৰ স্থান আছে : ইয়াক সন্মানীয় অতিথিক সন্মান আৰু সন্মানৰ চিন হিচাপে দিয়া হয়। বিহু নৃত্যত পুৰুষ নৃত্যশিল্পীয়ে ইয়াক মূৰত পিন্ধে। গামোচা পিন্ধিলেহে পৰম্পৰাগত অসমীয়া সাজ-পোছাক সম্পূৰ্ণ হয়।

আহোম ৰজাৰ দিনত আহোম সৈনিকৰ পত্নীয়ে এৰাতিৰ ভিতৰতে গামোচা বোৱাই স্বামীক উপহাৰ দি নিৰাপত্তা আৰু বিজয় নিশ্চিত কৰিছিল।

বাণিজ্যিক দিশ

গমছা পৰম্পৰাগত শিপিনীসকলে প্ৰাথমিক হস্ততাঁত সামগ্ৰী হিচাপে উৎপাদন কৰে। বৰ্তমান ওড়িশাত হাতেৰে নিৰ্মিত মোটা গামুচাৰ উৎপাদন হ্ৰাস হৈছে। দিল্লীত প্ৰদৰ্শিত ১,৪৫৫.৩ মিটাৰ দৈৰ্ঘ্যৰ গামুচাই বিশ্বৰ আটাইতকৈ দীঘল হাতেৰে বোৱা কাপোৰৰ টুকুৰা হিচাপে পৰিগণিত হোৱাৰ লগে লগে বিশ্ব অভিলেখ গঢ়িবলৈ সক্ষম হয়।

লগতে চাওক

ক্ৰমা
লুঙী

তথ্যসূত্ৰ

শ্ৰেণী:ভাৰতৰ সংস্কৃতি
শ্ৰেণী:সংস্কৃতি
শ্ৰেণী:পোচাক
বিশ্ব শান্তি পেগোডা, লুম্বিনি

বিশ্ব শান্তি পেগোডা, ইয়াক নিপ্পনজান শান্তি পেগোডা বুলিও কোৱা হয়, নেপালৰ লুম্বিনিত থকা বৌদ্ধ ধৰ্মৰ স্মৃতিসৌধ। ইয়াৰ আৰ্হি প্ৰস্তুত আৰু নিৰ্মাণত জাপানী বৌদ্ধসকলে প্ৰায় এক মিলিয়ন মাৰ্কিন ডলাৰ ব্যয় কৰিছিল। স্তুপত থকা চিৰিৰে তিনিটা ভিন্ন স্তৰলৈ যাব পাৰি। স্তুপটো বগা ৰঙৰ আৰু মজিয়াখন শিলেৰে পকী কৰা হৈছে। ইয়াত চাৰিটা দিশলৈ মুখ কৰি বুদ্ধৰ চাৰিটা বৃহৎ সোণৰ মূৰ্তি আছে।

স্তুপৰ গুৰিৰ ওচৰত এজন জাপানী সন্ন্যাসী (উনাটক নৱতামে)ৰ কবৰ আছে, যিজনক ওচৰতে ভাৰতৰপৰা অহা ডকাইতে গুলীয়াই হত্যা কৰিছিল।

স্তুপৰ উত্তৰ অঞ্চলটো মূলতঃ কৰ্চন চৰাইৰ বাসস্থানৰ বাবে সংৰক্ষিত।

চিত্ৰশালা

তথ্যসূত্ৰ

শ্ৰেণী:বৌদ্ধ মঠ
কেথেৰিন লিণ্টট

কেথেৰিন লিণ্টট (১৭৩৩–১৮১৬), পিছলৈ কেথেৰিন ফ্লেচাৰ, লণ্ডনৰ টেম্পলবাৰত জন্মগ্ৰহণ কৰা লেডী ফ্লেচাৰ এগৰাকী ইংৰাজ গ্ৰন্থ মুদ্ৰক আছিল। তেওঁ হেনৰী (১৭০৩–১৭৫৮) আৰু এলিজাবেথ লিণ্টট (জন্ম অব্ৰি, মৃত্যু ১৭৩৪)ৰ একমাত্ৰ জীয়াই থকা সন্তান আছিল।

জীৱন

১৭৩৩ চনত লণ্ডনৰ টেম্পলবাৰত লিণ্টটৰ জন্ম হৈছিল। তেওঁ এটা মুদ্ৰক পৰিয়ালৰপৰা আহিছিল আৰু তেওঁৰ ককাক আছিল বাৰ্নাৰ্ড লিণ্টট (১৬৭৫–১৭৩৬) লিণ্টট প্ৰতিষ্ঠানটোৱে ৰজাৰ আইনী প্ৰিণ্টাৰ হিচাপে পেটেণ্ট লাভ কৰিছিল আৰু আইনবিদ এডৱাৰ্ড ক'ক, এন্থনী ফিট্জাৰবাৰ্ট, গিলছ জেকব আৰু মেথিউ হেল আদিৰ গ্ৰন্থ প্ৰকাশ কৰিছিল। চুছানা চেণ্টলিভ্ৰে, মেৰী চুডলি, চাৰা পিয়ৰ্ছ, মেৰী পিক্স, এলিজাবেথ চিংগাৰ ৰ' আদি লেখিকাৰ সাহিত্যিক গ্ৰন্থও তেওঁলোকে প্ৰকাশ কৰে।

কেথেৰিন লিণ্টটে পিতৃৰ মৃত্যুৰ পাছত তেতিয়া "ইন দ্য চেভয়"ত অৱস্থিত লিণ্টট ছপাশালটো উত্তৰাধিকাৰী সূত্ৰে লাভ কৰে, কিন্তু ইয়াৰ চলি থকা পৰিচালনাৰ সৈতে জড়িত নহ'বলৈ সিদ্ধান্ত লয়। ১৭৬০ চনত তেওঁ ৰজাৰ আইন প্ৰিণ্টাৰ হিচাপে পেটেণ্টৰ আধা অংশ চেমুৱেল ৰিচাৰ্ডছনক বিক্ৰী কৰে আৰু তেওঁ নিজৰ ছপাশালৰ সৈতে ফ্লিট ষ্ট্ৰীটত থকা নিজৰ ছপাশালৰ সৈতে একত্ৰিত কৰে। ১৭৬১ চনত যেতিয়া ৰিচাৰ্ডছনৰ মৃত্যু হয়, লিণ্টটে তেওঁৰ বিধৱা এলিজাবেথৰ সৈতে অংশীদাৰিত্বৰে এবছৰ ধৰি এই ব্যৱসায় অব্যাহত ৰাখে আৰু তাৰ পিছত দুয়োজনে পেটেণ্টটো হেনৰী উডফল আৰু উইলিয়াম ষ্ট্ৰেহানক বিক্ৰী কৰে। ১৭৮২ চনত হেনৰী ফ্লেচাৰ ছিনিয়ৰে বেৰনেটৰ পদ লাভ কৰে।
১৮১৬ চনৰ ১৭ অক্টোবৰত এছলী পাৰ্কত থকা তেওঁলোকৰ ঘৰত জ্যেষ্ঠ কেথেৰিন ফ্লেচাৰৰ মৃত্যু হয়। ৱালটন-অন-টেমছৰ গীৰ্জাত কেথেৰিন আৰু হেনৰী ফ্লেচাৰৰ বাবে এটা স্মৃতিসৌধ স্থাপন কৰা হয়।

তথ্যসূত্ৰ

শ্ৰেণী:প্ৰকাশক
শ্ৰেণী:ব্যৱসায়ী
বায়াং

বায়াং ইণ্ডোনেছিয়াৰ জাভা দ্বীপৰ পৰা উৎপত্তি হোৱা পুতলা নৃত্যনাটিকাৰ এক পৰম্পৰাগত ৰূপ। বায়াং শব্দই সমগ্ৰ নাটকীয় অনুষ্ঠানটোক বুজায়। কেতিয়াবা চামৰাৰ পুতলাটোকেই বায়াং বুলি কোৱা হয়। বায়াং পুতলা থিয়েটাৰৰ অভিনয়ৰ লগত এটা গেমেলান অৰ্কেষ্ট্ৰা থাকে (বালিত বায়াং পৰিবেশনৰ বাবে নিৰ্দিষ্ট গামেলান ধাৰাটোক জেণ্ডেৰ ৱায়াং বুলি জনা যায়)। মূলতঃ নাটকীয় কাহিনীসমূহত থলুৱা লোক সাংস্কৃতিক পবিত্ৰ জাভাসকলৰ ধৰ্মীয় মূল্যবোধৰ চিত্ৰণ কৰা হৈছে যদিও পিছৰ সময়ত হিন্দু ধৰ্মৰ পৰাও কেইবাটাও অথলুৱা পৌৰাণিক কাহিনী (যেনে বালি হিন্দু ধৰ্মত আটাইতকৈ বিশিষ্ট ৰামায়ণ আৰু মহাভাৰতৰ মহাকাব্যৰ খণ্ড), ইছলাম ধৰ্মৰ লগতে খ্ৰীষ্টান ধৰ্মৰ ধৰ্মীয় উৎসৰ পৰাও অন্তৰ্ভুক্ত কৰা হৈছে।

ডালাং, ৱায়াংৰ অভিনয়ত পুতলা নাটক, আৰু পৰম্পৰাগতভাৱে মাজনিশাৰ পৰা ৰাতিপুৱালৈকে শ্ব'ৰ আচাৰ-অনুষ্ঠানত ৱায়াং পৰিবেশন কৰে (মানুহে পৰ্দাৰ দুয়োফালৰ পৰা শ্ব'টো চায়)। ৰুকাটান অনুষ্ঠান (চুকেৰটো, শিশুক দুৰ্ভাগ্যৰ পৰা ৰক্ষা কৰা), আৰু চেডেকাহ বুমি অনুষ্ঠান (প্ৰচুৰ শস্যৰ বাবে ঈশ্বৰক ধন্যবাদ)ৰ বাবে ব্যৱহাৰ কৰা হয়। অনুষ্ঠানৰ প্ৰসংগত সাধাৰণতে ইয়াক মান্টেনান (জাভানীজ বিবাহ অনুষ্ঠান) আৰু সুনাতন (চুন্নত অনুষ্ঠান) উদযাপন কৰিবলৈ ব্যৱহাৰ কৰা হয়। অনুষ্ঠানত ইয়াক স্বাধীনতা দিৱস, পৌৰসভা আৰু কোম্পানীসমূহৰ বৰ্ষপূৰ্তি, জন্মদিন, কিছুমান নিৰ্দিষ্ট দিন স্মৰণ, আৰু বহুতো উদযাপনৰ বাবে ব্যৱহাৰ কৰা হয়। আনকি আধুনিক যুগত পৰ্যটন কাৰ্য্যকলাপৰ বিকাশৰ লগে লগে বায়াং পুতলা প্ৰদৰ্শনীক সাংস্কৃতিক পৰ্যটনৰ আকৰ্ষণ হিচাপে ব্যৱহাৰ কৰা হয়।

বায়াং পৰম্পৰাৰ ভিতৰত অভিনয়, গায়ন, সংগীত, নাটক, সাহিত্য, চিত্ৰকলা, ভাস্কৰ্য্য, খোদিত, আৰু প্ৰতীকী কলা আদি অন্তৰ্ভুক্ত। হাজাৰ বছৰতকৈও অধিক সময় ধৰি বিকশিত হৈ অহা পৰম্পৰাসমূহ তথ্য, প্ৰচাৰ, শিক্ষা, দাৰ্শনিক বুজাবুজি আৰু মনোৰঞ্জনৰ মাধ্যমো।

ইউনেস্কোৱে ২০০৩ চনৰ ৭ নৱেম্বৰত বায়াং – সমতল চামৰাৰ ছাঁৰ পুতলা (বায়াং কুলিট), সমতল কাঠৰ পুতলা (বায়াং ক্লিটিক), আৰু ত্ৰিমাত্ৰিক কাঠৰ পুতলা (বায়াং গলেক) থিয়েটাৰক মানৱতাৰ মৌখিক আৰু অস্পষ্ট ঐতিহ্যৰ মাষ্টাৰপিছ হিচাপে নিৰ্ধাৰণ কৰে।

ব্যুৎপত্তিবিজ্ঞান

ব্যুৎপত্তিগতভাৱে বায়াং জাভামূলীয় শব্দ, পুৰণি জাভামূলীয় ৱায়াঙৰ পৰা পৰিৱৰ্তনসূত্ৰে পোৱা, আক্ষৰিক অৰ্থত 'ছাঁ', ইয়াৰ প্ৰাৰম্ভিক ছাঁ পুতলা ৰূপক বুজায়। আধুনিক মান্য ইণ্ডোনেছিয়াৰ ভাষাত শব্দটোৰ সমতুল্য শব্দটো হৈছে বায়াং। আধুনিক দৈনিক জাভা আৰু ইণ্ডোনেছিয়াৰ শব্দভাণ্ডাৰত বায়াঙে পুতলাটোক বা গোটেই পুতলা থিয়েটাৰৰ অভিনয়ক বুজাব পাৰে। বিশেষকৈ জাভা ভাষিক পৰিসৰৰ ভিতৰত, এই পৰিৱেশনৰ জাভা ভাষিক পঞ্জীয়ন বৈচিত্ৰ্যৰ ওপৰত ভিত্তি কৰি বিভিন্ন পৰিভাষা আছে; বায়াং শব্দটো এনগোকো (সাধাৰণ) পঞ্জীত ব্যৱহাৰ কৰা হয়, আনহাতে ইয়াৰ ক্ৰমা (ভদ্ৰ) পঞ্জীত সমকক্ষক ৰিংগিট বুলি বেছি পৰিচিত।

তথ্য সূত্ৰ

শ্ৰেণী:লোক-সংস্কৃতি
শ্ৰেণী:পুতলা
শ্ৰেণী:ইণ্ডোনেছিয়াৰ সংস্কৃতি